**Virtain musiikkiyhdistys ry.**  **Vapaa julkaistavaksi**

 **3.4.2018 klo 10.00**

**Taiteellinen taso, esiintymispaikat ja yhteisöllisyys
KesäVirratSoi-musiikkitapahtuman salaisuutena**

**Tulevana kesänä 12. - 15.7. järjestettävä viides KesäVirratSoi-musiikkijuhla tarjoaa kuulijoille kahdeksan konserttia ja sunnuntaiaamun juhlamessun Virtain kirkossa. Juhlan taiteellinen johtaja Hannu Kiiski toiminnanjohtaja Auroora Kiiski ja Virtain musiikkiyhdistyksen puheenjohtaja Tomas Hedenborg kertovat hyvin menestyvän tapahtuman taustoista. Mistä on tehty tapahtuma, joka on luovasti paikallinen ja musiikillisesti maailmanluokkaa.**

KesäVirratSoi-musiikkijuhlan tarina alkoi ihmisiän sitten, kun Hannu-poika löysi kansakoulun varaston nurkasta puolisellon. Elämän mittainen rakkaus musiikkiin ja sellon soittoon oli syntynyt. Sellisti ja sellonsoiton opettaja Hannu Kiiski on kasvattanut monta sukupolvea suomalaisia sellistejä Sibelius-Akatemiassa. Sen ja pitkän taiteellisen uran ansiosta hänellä on laaja kansallinen ja kansainvälinen verkosto, josta löytyy esiintyjiä kaikenlaisiin konsertteihin. Vuodesta 2014 hän on toiminut KesäVirratSoi-tapahtuman taiteellisena johtajana.

Tärkeimpänä arvona Kiiski mainitsee esiintyjien tinkimättömän laadun. Joka vuosi Kiiski on tuonut Virroille yllättävän yhdistelmän taiteilijoita, joiden esiintymisistä rakentuu monenlaisia yleisöjä koskettava ohjelmisto neljälle päivälle. Kiiski puhuu musiikin merkityksellisyydestä ja painottaa, että sen on synnytettävä yksilöä voimaannuttava kokemus. Tämän kaiken taiteellinen johtaja haluaa tuoda synnyinseudulleen Virroille, jokaisen tavoitettavaksi.

Toisen arvoelementin muodostavat esiintymispaikat, jotka luovat oman tunnelmansa konserteille. Keväällä 2017 Killinkosken Wanhalle tehtaalle perustettiin Into-keskus. Toiminnanjohtaja Auroora Kiiski vie lauantaina 14.7. Philomelan ja Anna-Maija Kähärän esiintymään uuteen keskukseen. Konsertin johtaa Marjukka Riihimäki. (Joku kommentti tilasta tai odotukset konsertista?) Siitä saakka, kun sellot soivat kesällä 2012 ensimmäisen kerran luomumansikkatilan ladossa, olemme tarjonneet jäljen jättäviä elämyksiä - ja yksi osa on oikeantyyppisen esiintymispaikan löytyminen, sanoo Auroora Kiiski.

Kolmas tärkeä tekijä musiikkijuhlan onnistumisessa on yhteisöllinen toteuttamistapa, mainitsee Virtain musiikkiyhdistyksen puheenjohtaja Tomas Hedenborg. Tapahtuma toteutetaan paljolti talkootyönä yhdessä paikallisten toimijoiden kanssa. Musiikkiopiston opiskelijat ovat parina vuonna tehneet töitä konserttien avustajina. Paikallisia majoitusyrittäjiä ja ateriapalvelujen tarjoajia toivotaan jälleen yhteistyökumppaneiksi. Yhtenä tavoitteena yhteisöllisyyden lisäämisen ohella on seudun elinvoimaisuuden vahvistaminen taiteen keinoin. Tapahtuma on vakiinnuttanut Virroilla paikkansa kesän huippukohtana, eikä mesenaatteja liene vaikea löytää tulevalle kesälle, arvioi Tomas Hedenborg.

**Yhteydenotot:**

Lisätiedot toiminnanjohtaja Auroora Kiiski, puh. 044 514 1203

Haastattelupyynnöt taiteellinen johtaja Hannu Kiiski, puh. 0400 235 642

[www.kesavirratsoi.fi](http://www.kesavirratsoi.fi/)

<https://www.facebook.com/kesavirrat.soi/?fref=ts>

<https://twitter.com/kesavirratsoi>

**KesäVirratSoi pähkinänkuoressa**

* Viidennen kerran Virroilla 12. - 15.7.2018 järjestettävä musiikkijuhla
* Taiteellinen johtaja sellotaiteilija Hannu Kiiski, toiminnanjohtaja Auroora Kiiski
* Kahdeksan konserttia ja juhlamessu Virtain kirkossa